ai4bharat/Pralekha huggingface dataset:
पूर्वोत्तर क्षेत्र विकास मंत्रालय
मेघालय के ऊर्जा मंत्री जेम्स संगमा ने पूर्वोत्तर क्षेत्र विकास मंत्री डॉ. जितेंद्र सिंह से मुलाकात की
, कार्मिक, लोक शिकायत एवं पेंशन, परमाणु ऊर्जा एवं अंतरिक्ष राज्य मंत्री डॉ. जितेन्द्र सिंह से राज्य की विकास परियोजनाओं और वर्तमान स्थिति पर वार्ता की।
डॉ. जितेंद्र सिंह ने मुख्यमंत्री कोनराड संगमा के नेतृत्व में नई सरकार के सकारात्मक बदलाव की दिशा में तेज गति से हो रहे कार्य की सराहना की। डॉ. जितेंद्र सिंह ने सरकार के गठन के शीघ्र बाद ही राज्य में स्थानीय मुद्दों को लेकर हुए आंदोलन और उससे निपटने के लिए सरकार की तत्परता और इसके समाधान की दिशा में बेहतर तरीके अपनाने के लिए भी राज्य सरकार की सराहना की।
डॉ. जितेंद्र सिंह ने बताया कि प्रधानमंत्री श्री नरेंद्र मोदी ने पूर्वोत्तर राज्यों और मेघालय को उच्च वरीयता पर रखा है और पिछले 40 वर्षों में श्री नरेंद्र मोदी पहले ऐसे प्रधानमंत्री रहे हैं जिन्होंने पूर्वोत्तर काउंसिल के पूर्ण अधिवेशन में हिस्सा लिया। अपनी इस दो दिवसीय के दौरान प्रधानमंत्री श्री नरेंद्र मोदी ने समाज के सभी वर्गों के प्रतिनिधिमंडलों के साथ लंबी वार्ता भी की थी।
डॉ. जितेंद्र सिंह ने कहा कि जिस राज्य के लोगों ने सालों तक रेल नहीं देखी वहां पर रेल लाइन की सुविधा देने की शुरूआत भी की गई है। उन्होंने मुख्यमंत्री से चर्चा कर शिलौंग में हवाई पट्टी/हवाई अड्डे के निर्माण की दिशा में हल निकालने पर चर्चा की।
श्री जेम्स संगमा ने डॉ. जितेंद्र सिंह के हाल के जोवाई, मेघालय में 'बेहदिएनखलाम' मेले में किए दौरे की सराहना की। उन्होंने कहा कि डॉ. सिंह की इस यात्रा से स्थानीय लोगों पर सकारात्मक प्रभाव पड़ा है।
श्री संगमा ने पूर्वोत्तर क्षेत्र विकास मंत्री डॉ. जितेंद्र सिंह को राज्य में निरंतर यात्रा करने और क्षेत्र के विकास पर ध्यान देने के लिए धन्यवाद दिया। उन्होंने राज्य में मोदी सरकार द्वारा ऊर्जा के क्षेत्र में पिछले 4 सालों में बेहतर कार्य की भी सराहना की।
जनजातीय कार्य मंत्रालय
श्री अर्जुन मुंडा ने आईआईएम, शिलांग द्वारा ‘ उभरता पूर्वोत्तर भारत: हस्तशिल्प में रणनीतिक और विकासात्मक अनिवार्यताएं ’ विषय पर आयोजित ई-संगोष्ठी का उद्घाटन किया
केंद्रीय जनजातीय कार्य मंत्री श्री अर्जुन मुंडा ने डॉ. एपीजे अब्दुल कलाम नीतिगत अनुसंधान एवं विश्लेषण केंद्र, भारतीय प्रबंध संस्थान , शिलांग द्वारा आज हस्तशिल्प पर आयोजित एक ई-संगोष्ठी का उद्घाटन किया। यह ई-संगोष्ठी‘उभरता पूर्वोत्तर भारत: हस्तशिल्प में रणनीतिक और विकासात्मक अनिवार्यताएं’विषय पर आयोजित की गई।
श्री अर्जुन मुंडा ने उद्घाटन भाषण देते हुए कहा कि भारत में पारंपरिक जीवन शैली अत्यंत कलात्मक एवं रचनात्मक है, लेकिन हम उचित विपणन प्रबंधन के अभाव के कारण वैश्विक बाजार में अपना उचित स्थान नहीं बना सके। उन्होंने अगरबत्ती का उदाहरण दिया, जिसका अब भारत में ज्यादातर आयात ही होता है। उन्होंने कहा कि पूर्वोत्तर राज्यों के बांस का उपयोग बेहतर गुणवत्ता वाली अगरबत्तियां बनाने में किया जा सकता है और इस तरह से इसके आयात के बोझ को कम किया जा सकता है। उन्होंने भगवान गणेश की मूर्तियों का भी उल्लेख किया जो हमारे देश में विभिन्न स्वरूपों में आयात की जाती हैं, जबकि हम उन्हें और भी अधिक कलात्मक तरीके से बनाने में कहीं ज्यादा सक्षम हैं। उन्होंने कहा कि भारत में नेल कटर जैसे बेहद छोटे घरेलू सामान का भी निर्माण नहीं किया जाता है। इसका एकमात्र कारण बेहतर गुणवत्ता वाले स्टील का अभाव है, जबकि हमारा देश लौह अयस्क का निर्यात करता है। उन्होंने कहा कि गुणवत्तापूर्ण जैविक कृषि उत्पादों का उत्पादन करने के लिए सभी पूर्वोत्तर राज्यों को अत्यंत आसानी से जैविक राज्यों में परिवर्तित किया जा सकता है।
उन्होंने विशेष जोर देते हुए कहा कि हमारे कारीगरों के कौशल को उन्नत करके उनके कारोबारी नजरिए को ‘उद्यमिता’ द्वारा प्रतिस्थापित किया जाना चाहिए। कौशल बढ़ाना समय की मांग है। उन्होंने कहा कि हमारी बाजार जरूरतों को पूरा करने के लिए एक उचित कार्य योजना तैयार करनी होगी क्योंकि इसके अभाव में उच्च लागत वाले कम गुणवत्तापूर्ण उत्पाद तैयार होते हैं। हमें अपने कारीगरों के कौशल उन्नयन पर ध्यान देना चाहिए। हमें यह पता लगाना चाहिए कि हमारे कारीगरों के उत्पादों की वैश्विक बाजार में कितनी संभावनाएं हैं। उन्होंने सुझाव दिया कि हमारे कारीगरों के उत्पाद आकर्षक एवं मनमोहक होने चाहिए और उनकी लागत कम होनी चाहिए तथा गुणवत्ता बेहतरीन होनी चाहिए।
मंत्री महोदय ने विदेशी उत्पादों पर निर्भरता घटाने पर जोर दिया और कहा कि आईआईएम जैसे संस्थान हमारे कारीगरों के लिए वैश्विक बाजारों की तलाश करके इस दिशा में महत्वपूर्ण भूमिका निभा सकते हैं। मंत्री महोदय ने कहा कि उन्हें छोटे कारीगरों को बड़े उद्योगों से जोड़ने का प्रयास करना चाहिए।
हस्तशिल्प पर ई-संगोष्ठी दरअसल ई-सिम्पोजिया सीरीज का एक हिस्सा है, जिसे डॉ. एपीजे अब्दुल कलाम नीतिगत अनुसंधान एवं विश्लेषण केंद्र, भारतीय प्रबंध संस्थान , शिलांग द्वारा शुरू किया गया है। ई-संगोष्ठी श्रृंखला की परिकल्पना एक ऐसे प्लेटफॉर्म के रूप में की गई है जो पूर्वोत्तर क्षेत्र में विकास पहलों पर चर्चाएं एवं विचार-विमर्श करने के लिए नीति निर्माताओं, विद्वानों, संस्थानों, कॉरपोरेट्स और सिविल सोसायटी को एक मंच पर लाती है।
प्रधानमंत्री कार्यालय
प्रधानमंत्री के प्रमुख सचिव ने भारत मंडपम में भारत की जी-20 अध्यक्षता पर समन्वय समिति की 7वीं बैठक की अध्यक्षता की
नई दिल्ली में 9 और 10 सितम्बर को आयोजित होने वाले जी-20 शिखर सम्मेलन के लिए जरूरी और लॉजिस्टिक व्यवस्थाओं की प्रगति की समीक्षा की
शिखर सम्मेलन के लिए 3200 से अधिक अंतर्राष्ट्रीय और भारतीय मीडियाकर्मियों ने पंजीकरण करवाया
प्रधानमंत्री के प्रमुख सचिव डॉ. पी.के. मिश्र ने आज नई दिल्ली के प्रगति मैदान में स्थित भारत मंडपम में भारत की जी-20 अध्यक्षता पर समन्वय समिति की 7वीं बैठक की अध्यक्षता की। बैठक में जरूरी और लॉजिस्टिक पक्षों को ध्यान में रखते हुए शिखर सम्मेलन की तैयारियों का जायजा लिया गया।
इस संबंध में शेरपा  सचिव  और सचिव  ने प्रस्तुतिकरण दिए। भारतीय अध्यक्षता की प्राथमिकताओं पर चर्चा की गई, जिनमें हरित विकास, सतत विकास लक्ष्यों को तेज करना, मजबूत सतत संतुलन और समावेशी वृद्धि, डिजिटल सार्वजनिक अवसंरचना, लैंगिग समानता और बहुपक्षीय संस्थानों में सुधारों को गतिशील बनाना शामिल था।
शेरपा  ने सूचित किया कि कुल 185 बैठकें आयोजित की गई है, जिनमें 13 बैठकें मंत्रिस्तरीय थीं। देश के सभी राज्यों और संघ राज्य क्षेत्रों को इसके दायरे में रखा गया था। कुल 12 परिणाम दस्तावेजों के अलावा सहमति के साथ 12 योग्य प्रस्तावों को अपना लिया गया है।
सचिव  ने बताया कि वित्त मामलों में उल्लेखनीय प्रगति हुई है, जिसमें क्रिप्टो संपदा एजेंडा, वित्तीय समावेश, जलवायु वित्त को कार्यशील बनाना तथा सतत विकास लक्ष्यों के लिए वित्त पोषण शामिल हैं।
सचिव  ने मीडिया के लिए किए जाने वाले बंदोबस्त के बारे में जानकारी दी, जैसे मीडिया सेंटर और मीडिया प्रत्ययन की व्यवस्था। अब तक शिखर सम्मेलन के लिए 3200 से अधिक मीडियाकर्मियों ने पंजीकरण कराया है, जिनमें 1800 विदेशी और 1200 से अधिक भारतीय मीडियाकर्मी हैं। उन्होंने सूचित किया कि विदेशी और भारतीय मीडिया, दोनों की सुविधा के लिए समुचित व्यवस्थाएं की जा रही हैं।
प्रमुख सचिव ने लॉजिस्टिक और सुरक्षा पक्षों से जुड़े पिछले निर्णयों को लागू करने के विषयों की भी समीक्षा की। दिल्ली सरकार और पुलिस आयुक्त  सहित सुरक्षा अधिकारियों ने सम्मेलन में हिस्सा लेने के लिए आने वाले गणमान्यों की अगवानी, यातायात प्रबंधन योजना, हवाई अड्डे और सुरक्षा इंतजाम तथा दिल्ली एनसीआर में सौन्दर्यीकरण के कामकाज के बारे में बताया। अगले महीने जी-20 राष्ट्राध्यक्षों की अगवानी के संबंध में अब तक की जाने वाली सकारात्मक प्रगति को मद्देनजर रखते हुए प्रमुख सचिव ने सभी संबंधित व्यक्तियों व विभागों को अगले कुछ दिनों के भीतर समस्त व्यवस्था करने का निर्देश दिया, ताकि रिहर्सल शुरू की जा सके।
श्री मिश्र ने समस्त शासकीय तंत्र की भागीदारी के महत्व को रेखांकित किया और कहा कि समय पर समुचित तैयारियां सुनिश्चित करना जरूरी है। उन्होंने कहा कि शिखर सम्मेलन को एक महीना रह गया है, इसलिए सारे कामों को पूरी सटीकता के साथ पूरा करना होगा। उन्होंने कहा कि विस्तार से सारी रूपरेखा तैयार की जाए और कामकाज को सही ढंग से पूरा करने के लिए अधिकारियों को विशेष जिम्मेदारियां सौंपी जाएं। प्रधानमंत्री के मार्गदर्शन में देशभर के युवा अधिकारियों को शिखर सम्मेलन में हिस्सा लेने तथा संगठन से सीखने का अवसर मिल रहा है।
दिल्ली के उपराज्यपाल, कैबिनेट सचिव और संबंधित मंत्रालयों/विभागों के वरिष्ठ अधिकारी भी बैठक के दौरान उपस्थित थे।
रक्षा मंत्रालय
रॉयल ऑस्ट्रेलियाई नौसेना के साथ बंगाल की खाड़ी में समुद्री साझेदारी अभ्यास संपन्न
रॉयल ऑस्ट्रेलियन नेवी  के जहाजों एचएमएएस एडिलेड और एचएमएएस अंजैक एवं भारतीय नौसेना के जहाजों जलाश्व और कवरत्ती की भागीदारी में एक समुद्री साझेदारी अभ्यास दिनांक 02 से 03 नवंबर 2022 तक बंगाल की खाड़ी में आयोजित किया गया । इस अभ्यास में सामरिक युद्धाभ्यास, हेलीकॉप्टर लैंडिंग और जल, थल व नभ के सैन्य अभियान शामिल थे जो भारतीय नौसेना और आरएएन के बीच उच्च स्तर की अंतःक्रियाशीलता को दर्शाता है ।
रॉयल ऑस्ट्रेलियन नेवी  के जहाज़ एचएमएएस एडिलेड और एचएमएएस अंजैक ने दिनांक 30 अक्टूबर से 01 नवंबर 2022 तक विशाखापत्तनम का दौरा किया । यह ऑस्ट्रेलिया के इंडो-पैसिफिक एंडेवर 2022  का हिस्सा था। ऑस्ट्रेलियाई रक्षा बलों की मेजबानी पूर्वी नौसेना कमान ने की थी । भारतीय नौसेना के पूर्वी बेड़े के जहाजों के साथ-साथ भारतीय सेना और भारतीय वायु सेना के कर्मियों ने भी विभिन्न संयुक्त गतिविधियों में भाग लिया ।
युद्धाभ्यास के हार्बर चरण में अनुभव साझा करने, योजनाबद्ध संयुक्त गतिविधियों और मैत्रीपूर्ण खेल संबंधी आदान-प्रदान सहित पेशेवराना बातचीत की एक विस्तृत श्रृंखला शामिल थी। अभ्यास का सफल समापन भारत-ऑस्ट्रेलिया सैन्य संबंधों की वृद्धि में एक और मील का पत्थर है ।
रक्षा मंत्रालय
वाइस एडमिरल ए.के.चावला ने एनसीसी कैडेटों का स्वागत किया
नई दिल्ली में गणतंत्र दिवस 2020 के दौरान शानदार प्रदर्शन करने के लिए एर्नाकुलम ग्रुप के एनसीसी कैडेटों के स्वागत के लिए दक्षिणी नौसेना कमान कोच्चि के मुख्यालय में आज एक समारोह का आयोजन किया गया। वाइस एडमिरल ए.के.चावला पीवीएसएम, एवीएसएम, एनएम, वीएसएम, एडीसी, दक्षिणी नौसेना कमान के फ्लैग ऑफिसर कमांडिंग इन चीफ समारोह के विशिष्ट अतिथि थे। कमांडर इन चीफ को तीनों सेनाओं के एनसीसी कैडेटों ने शानदार गार्ड ऑफ ऑनर पेश किया। समारोह में एर्नाकुलम त्रिशुर जिले के विभिन्न शैक्षिक संस्थानों के 150 वरिष्ठ और कनिष्ठ एनसीसी कैडेट भी उपस्थित थे।
कैडेट भावना एस.पई, सर्वश्रेष्ठ कैडेट सीनियर विंग  स्वर्ण पदक, कैडेट अर्पिता रंजित, सर्वश्रेष्ठ कैडेट सीनियर विंग  वर्ग में चौथा स्थान, कैडेट्स स्नेह, घुड़सवारी प्रतिस्पर्धा में कांस्य पदक, कैडेट काठिया वर्गीस, सांस्कृतिक प्रतिस्पर्धा में सर्वश्रेष्ठ प्रदर्शन, कैडेट तेजश्री प्रवीन, जूनियर विंग वर्ग में सर्वश्रेष्ठ कैडेटों में पांचवां स्थान को फ्लैग ऑफिसर कमांडिंग इन चीफ ने एनसीसी कैडेटों को नकद पुरस्कार, स्मारक चिन्ह और प्रमाण-पत्र प्रदान किए।
एनसीसी कैडेटों को संबोधित करते हुए वाइस एडमिरल ए.के. चावला ने कहा कि एनसीसी ने हमेशा राष्ट्र निर्माण में मुख्य भूमिका निभाई है और इसलिए यह जरूरी है कि प्रशिक्षण तथा अनुशासन को महत्व दिया जाए। उन्होंने एनसीसी कैडेटों से कहा कि वह भरपूर समर्पण और निष्ठा के साथ काम करें। उन्होंने स्वच्छ भारत अभियान, पौधारोपण, तम्बाकू निरोधी / मादक पदार्थ की रोकथाम के लिए अभियान, यातायात, जागरूकता अभियान और बाढ़ राहत गतिविधियों में सराहनीय काम करने के लिए एनसीसी ग्रुप मुख्यालय एर्नाकुलम की सराहना की।
एनसीसी ग्रुप मुख्यालय एर्नाकुलम के कमांडर कोमोडोर आर.आर.अय्यर, वीएमएम हैं। एनसीसी प्रशिक्षण और सामाजिक सेवा गतिविधियों में मुख्यालय का अहम योगदान रहा है। प्रशिक्षण वर्ष 2019-20 के दौरान एर्नाकुलम और त्रिशुर में स्थित ग्रुप मुख्यालयों की विभिन्न एनसीसी इकाईयों को अखिल भारतीय प्रतिस्पर्धाओं के लिए तैयार करने को सघन प्रशिक्षण दिया गया था। एर्नाकुलम ग्रुप मुख्यालय ने 6 वर्षों के अंतराल के बाद आईजीसी – आरडीसी  बैनर प्रतिस्पर्धा में भी विजय हासिल की थी।
रक्षा मंत्रालय
वाइस एडमिरल दिनेश के त्रिपाठी, एवीएसएम, एनएम ने भारतीय नौसेना के कार्मिक प्रमुख के रूप में पदभार ग्रहण किया
वाइस एडमिरल दिनेश के. त्रिपाठी, एवीएसएम, एनएम ने आज 01 जून 2021 को कार्मिक प्रमुख के रूप में कार्यभार ग्रहण किया। वह राष्ट्रीय रक्षा अकादमी खड़गवासला के पूर्व छात्र हैं और 01 जुलाई 1985 को नौसेना में कमीशन किए गए थे। फ्लैग ऑफिसर संचार और इलेक्ट्रॉनिक युद्ध के विशेषज्ञ हैं। वह नौसेना के फ्रंटलाइन युद्धपोतों पर सिग्नल कम्युनिकेशन ऑफिसर और इलेक्ट्रॉनिक वारफेयर ऑफिसर के रूप में और उसके बाद गाइडेड डिस्ट्रॉयर आईएनएस मुंबई के कार्यकारी अधिकारी और प्रधान युद्ध अधिकारी के रूप में काम कर चुके हैं।
वह रक्षा सेवा स्टॉफ कॉलेज, वेलिंगटन से स्नातक हैं। जहां उन्हें थिमैया पदक से सम्मानित किया गया था। वाइस एडमिरल दिनेश के. त्रिपाठी ने 2007-08 में यूएस नेवल वॉर कॉलेज, न्यूपोर्ट, रोड आइलैंड में नौसेना उच्च कमान पाठ्यक्रम और नौसेना कमान कॉलेज में भाग लिया है। जहां उन्होंने प्रतिष्ठित रॉबर्ट बेटमैन अंतर्राष्ट्रीय पुरस्कार जीता।
उन्होंने आईएनएस विनाश, आईएनएस किर्च और आईएनएस त्रिशूल की कमान संभाली है। और विभिन्न महत्वपूर्ण परिचालनों और कर्मचारियों की नियुक्तियां की हैं। जिसके तहत मुंबई में पश्चिमी बेड़े के बेड़े संचालन अधिकारी, नौसेना संचालन के निदेशक, प्रमुख निदेशक नेटवर्क केंद्रित संचालन, प्रधान निदेशक नौसेना योजना और सहायक शामिल हैं। इसके अलावा वह नौसेना मुख्यालय में सहायक नौसेनाध्यक्ष  जैसे अहम पद पर भी रहे हैं।
फ्लैग ऑफिसर ने 15 जनवरी 2018 से 30 मार्च 2019 तक पूर्वी बेड़े की कमान संभाली है। जून 2019 में वाइस एडमिरल के पद पर पदोन्नति होने पर, फ्लैग ऑफिसर को केरल के एझिमाला में प्रतिष्ठित भारतीय नौसेना अकादमी के कमांडेंट के रूप में नियुक्त किया गया था। अकादमी को सशस्त्र बलों के सर्वोच्च कमांडर द्वारा नवंबर 2019 में प्रेसीडेंट्स कलर से सम्मानित किया गया था। वह 29 जुलाई 2020 से 31 मई 2021 तक नौसेना संचालन के महानिदेशक थे। इस अवधि में नौसेना / समुद्री अभियानों में बहुत उच्च प्रगति देखी गई। उन्होंने सुनिश्चित किया कि नौसेना लड़ाकू, एकजुट और विश्वसनीय बनी रहे, जो कोविड महामारी की चौतरफा गंभीरता के बावजूद पश्चिमी अरब सागर / खाड़ी क्षेत्र और अन्य स्थानों पर एलएसी पर स्थिति के मद्देनजर सुरक्षा चुनौतियों से निपटने के लिए तैयार है।
वाइस एडमिरल दिनेश के. त्रिपाठी को उनके कर्तव्य के प्रति समर्पण के लिए अति विशिष्ट सेवा पदक और नौसेना पदक से सम्मानित किया गया है। फ्लैग ऑफिसर अंतरराष्ट्रीय संबंधों, सैन्य इतिहास और नेतृत्व की कला और विज्ञान के एक उत्सुक विद्यार्थी हैं।
उप राष्ट्रपति सचिवालय
प्रोफेसर एमएस स्वामिनाथन और डा. जी मुनिरत्नम को मुप्पावरापु वेंकैया नायडू राष्ट्रीय पुरस्कार
स्वामिनाथन को कृषि में योगदान के लिए तथा डा. मुनिरत्नम को सामाज सेवा के लिए सम्मानित किया गया
यह पुरस्कार अन्य लोगों को पुरस्कृत व्यक्तियों से प्रेरणा लेने के लिए दिया गया है: उपराष्ट्रपति
उपराष्ट्रपति ने स्वर्ण भारत ट्रस्ट द्वारा आयोजित संक्रांति उत्सव में भाग लिया
प्रख्यात कृषि वैज्ञानिक डॉ. एम एस स्वामीनाथन और जाने-माने सामाजिक कार्यकर्ता, डॉ. गुट्टा मुनिरत्नम को क्रमशः मुप्पावरप्पु वेंकैया नायडू नेशनल अवार्ड फॉर एक्सीलेंस और समाज सेवा के लिए मुप्पावरापु राष्ट्रीय पुरस्कार’ के लिए चुना गया।
नेशनल अवार्ड फॉर एक्सीलेंस की शुरुआत मुप्पावरापू फाउंडेशन द्वारा की गई थी, जबकि समाज सेवा के लिए मुप्पावरापू राष्ट्रीय पुरस्कार आज स्वर्ण भारत ट्रस्ट द्वारा हैदराबाद में शुरु किया गया।
प्रो. एम.एस. स्वामीनाथन को कृषि के क्षेत्र में उनके विशिष्ट योगदान के लिए सम्मानित किया जा रहा है जबकि जबकि डॉ. जी मुनिरत्नम को समाज सेवा के माध्यम से लोगों के जीवन की गुणवत्ता में सुधार लाने में उनके असाधारण योगदान के लिए पुरस्कार दिया जा रहा है।
पादप आनुवांशिकी में प्रशिक्षण प्राप्त प्रो. स्वामिनाथन के देश के कृषि क्षेत्र में योगदान ने एक नयी क्रांति का सूत्रपात किया जिसके कारण उन्हें हरित क्रांति का जनक कहा जाने लगा। डा. मुनिरत्नम तिरुपति स्थित राष्ट्रीय सेवा समिति के संस्थापक सचिव और एक जाने माने समाज सेवी हैं। उन्होंने अपना सारा जीवन ग्रामीण क्षेत्रों के सशक्तिकरण के लिए समर्पित कर दिया।
पुरस्कारों की घोषणा आज हैदराबाद में मुप्पावरपु फाउंडेशन की दसर्वी वर्षगांठ और संक्रांति उत्सव के उपलक्ष्य में की गई।डा. स्वामिनाथन समारोह में भाग नहीं ले सके जबकि डा. मुनिरत्नम ने उपराष्ट्रपति के हाथों पुरस्कार प्राप्त किया। पुरस्कार के रूप में पांच लाख नकद और एक प्रशस्ति पत्र प्रदान किया गया।
उपराष्ट्रपति ने इस अवसर पर अपने संबोधन में कहा कि कहा कि प्रतिभा और ज्ञान का सम्मान करना और उसे पहचान देना भारतीय संस्कृति में निहित है। उन्होंने कहा कि यह पुरस्कार अन्य लोगों को पुरस्कृत व्यक्तियों से प्रेरणा लेने के लिए दिया गया है।
संस्कृति और परंपराओं के प्रचार में मातृभाषा के महत्व का उल्लेख करते हुए, श्री नायडू ने कहा कि वह चाहते हैं कि प्राथमिक विद्यालयों में शिक्षा का माध्यम मातृभाषा हो।
श्री नायडू ने कहा कि मकर संक्रांति जैसे त्यौहार लोगों को प्रकृति के साथ जोड़ने और प्रकृति तथा भारतीय संस्कृति के बीच जुड़ाव को दर्शाने का अवसर होते हैं। उन्होने कहा कि यह समय अपने बुजुर्गों का स्मरण करने और उन्हे सम्मान देने का भी है।
इस अवसर पर तेलंगाना के राज्यपाल, डॉ. तमिलिसाई सौंदरराजन, हिमाचल प्रदेश के राज्यपाल, श्री बंडारू दत्तात्रेय, तेलंगाना उच्च न्यायालय के कार्यवाहक मुख्य न्यायाधीश, राघवेंद्र सिंह चौहान, केन्द्रीय गृह राज्य मंत्री, जी किशन रेड्डी और तेलंगाना के पर्यटन और संस्कृति तथा पुरातत्व मंत्री, तेलंगाना के गवर्नर श्री विरसानोला श्रीनिवास गौड़ भी उपस्थित थे।
इसके अलावा इस मौके पर तेलुगु फिल्म अभिनेता श्री वेंकटेश, श्री महेश बाबू और फिल्म निर्देशक, श्री राघवेन्द्र राव सहित विभिन्न क्षेत्रों के कई प्रमुख लोग भी मौजूद थे।
उपराष्ट्रपति की पत्नी श्रीमती उषाम्मा, मुप्पावरापु फाउंडेशन के प्रबंध न्यासी श्री हर्षवर्धन और स्वर्ण भारत ट्रस्ट की प्रबंध न्यासी श्रीमती दीपा वेंकेट भी इस अवसर पर उपस्थि थीं।
विज्ञान एवं प्रौद्योगिकी मंत्रालय
भारत के बढ़ते सोलर सेक्टर को और बढ़ावा देने के लिये हैदराबाद में सोलर थर्मल कंपोनेंट्स की नई परीक्षण सुविधा
हैदराबाद में एक नयी स्थापित केंद्रित सोलर थर्मल  आधारित परीक्षण रिग सुविधा भारत में बढ़ते सौर उद्योग को सोलर रिसीवर ट्यूब, ऊष्मा को स्थानांतरित करने वाले तरल पदार्थ, केंद्रित दर्पण जैसे सोलर थर्मल कंपोनेट्स की क्षमता और प्रदर्शन का परीक्षण करने में मदद कर सकती है।
विज्ञान और प्रौद्योगिकी विभाग  के एक स्वायत्त संस्थान, इंटरनेशनल एडवान्स्ड रिसर्च सेंटर फॉर पाउडर मेटलर्जी एंड न्यू मटेरियल्स  द्वारा स्थापित ये सुविधा, इस्तेमाल की परिस्थितियों में सीएसटी सिस्टम के सोलर थर्मल कंपोनेट्स जैसे सोलर रिसीवर ट्यूब, ऊष्मा स्थानांतरण के लिये तरल पदार्थ, केंद्रित दर्पण, एआर लेप किये हुए ग्लास ट्यूब जैसे सोलर थर्मल कंपोनेट्स को मान्यता देगी।
यह परिचालन के अलग-अलग मानदंडों  की प्रवाह दर, परिचालन के तापमान, दबाव, आदि) एवं विभिन्न डीएनआई  स्थितियों में स्वदेशी कंपोनेंटे्स को मानक कंपोनेंट्स के प्रदर्शन  के समानांतर तुलना कर मान्यता देगा।
निम्न और मध्यम-तापमान अनुप्रयोगों में सोलर थर्मल तकनीकों के विकास के लिए स्वदेशी सोलर थर्मल कंपोनेंट्स निर्माण सुविधाओं और किफायती इंजीनियरिंग डिजाइनों पर अधिक ध्यान देने की आवश्यकता है क्योंकि अधिकांश सोलर थर्मल कंपनियां विशेष रूप से चीन और यूरोप से सोलर थर्मल कंपोनेंट्स का आयात करती हैं।
इस संबंध में, एआरसीआई लागत प्रभावी सोलर रिसीवर ट्यूब, एंटी-रिफ्लेक्टिव  कोटेड ग्लास कवर, नैनोस्ट्रक्चर सामग्री-आधारित ऊष्मीय तरल पदार्थ, और टिकाऊ परावर्तक दर्पण के विकास पर काम कर रहा है ताकि भारत में सोलर थर्मल सिस्टम के प्रदर्शन को बेहतर किया जा सके और लागत में कटौती की जा सके।
विकास के अलावा, सोलर थर्मल तकनीकों को उपयोग में लाये जाने के लिए इस्तेमाल की वास्तविक स्थितियों में कंपोनेंट्स का परीक्षण और प्रमाणीकरण महत्वपूर्ण है। इस आवश्यकता को पूरा करने के लिए, एआरसीआई ने प्रौद्योगिकी अनुसंधान केंद्र  परियोजना, डीएसटी, भारत सरकार द्वारा प्रायोजित एक केंद्रित सोलर थर्मल-आधारित एकल-अक्ष पैराबोलिक ट्राफ रिग सुविधा की स्थापना की है।
पैराबोलिक-ट्राफ टेस्ट रिग सुविधा में मानक और स्वदेशी सोलर रिसीवर ट्यूबों के एक साथ परीक्षण की खासियत है। इसमें एक ऊष्मीय तरल आधारित क्लोज्ड-लूप सिस्टम है जो 50 से 350° सेल्सियस तापमान के दायरे में काम कर सकता है। यह सोलर इरेडिअंस की स्थिति के सटीक माप के साथ इस्तेमाल की वास्तविक स्थितियों में ऊष्मीय लाभ का अध्ययन कर सकता है और इसमें परिचालन के विभिन्न तापमानों पर सोलर रिसीवर के वास्तविक ऊष्मीय नुकसान को मापने के लिए एक इलेक्ट्रिक हीटर है।
एआरसीआई की परीक्षण रिग सुविधा वास्तविक परिचालन स्थितियों में स्वदेशी रूप से विकसित सोलर थर्मल कंपोनेंट का प्रदर्शन सामने रखती है, इसलिये उद्योगों का अधिक ध्यान आकर्षित करती है। हाल ही में, एचपीसीएल आरएंडडी, बैंगलोर ने एआरसीआई को एक विश्व-अग्रणी कमर्शियल उत्पाद की तुलना उनके द्वारा स्वदेशी रूप से विकसित ऊष्मा स्थानांतरण करने वाले तरल को मान्यता देने के लिए एक परियोजना को मंजूरी दी है।
और जानकारी के लिये संपर्क करें : डॉ एस शक्तिवेल, प्रमुख, सेंटर फॉर सोलर एनर्जी मटेरियल्स, एआरसीआई ssakthivel[at]arci[dot]res[dot]in.
सड़क परिवहन एवं राजमार्ग मंत्रालय
श्री नितिन गडकरी ने आंध्र प्रदेश के तिरुपति में 2,900 करोड़ रुपये की 3 एनएच परियोजनाओं का शिलान्यास किया
केंद्रीय सड़क परिवहन और राजमार्ग मंत्री श्री नितिन गडकरी ने आज आंध्र प्रदेश के तिरुपति में 3 एनएच परियोजनाओं का शिलान्यास किया।
इन परियोजनाओं की कुल लंबाई 87 किलोमीटर है और कुल लागत 2,900 करोड़ रुपये है।
पहला उपक्रम एनएच-71 का नायडूपते-तुरपु कनुपुर खंड है, जिसकी लम्बाई 35 किलोमीटर है और इसे 1,399 करोड़ रुपये के निवेश की आवश्यकता है। दूसरी परियोजना एनएच-516डब्ल्यू पर तुरपु कनुपुर के रास्ते चिल्लाकुरु क्रॉस-कृष्णापट्टनम पोर्ट साउथ गेट खंड है, जिसकी लम्बाई 36 किलोमीटर है और लागत 909 करोड़ रुपये है। तीसरी परियोजना में एनएच-516डब्ल्यू और एनएच-67 पर यूपुरु से कृष्णापट्टनम बंदरगाह तक समर्पित पोर्ट रोड का विस्तार शामिल है, जिसकी लंबाई 16 किलोमीटर है और लागत मूल्य 610 करोड़ रुपये है।
श्री गडकरी ने कहा कि इन प्रयासों का उद्देश्य कृष्णापट्टनम बंदरगाह तक निर्बाध और सुरक्षित परिवहन सुविधा प्रदान करना है, जिससे नेल्लोर में राष्ट्रीय मास्टर प्लान स्थल, औद्योगिक स्थल और एसईजेड तक तेजी से पहुंचना संभव हो सकेगा। इसके अतिरिक्त, इन परियोजनाओं से तिरुपति स्थित श्री बालाजी मंदिर और श्रीकालहस्ती में श्री शिव मंदिर जैसे धार्मिक स्थलों की यात्रा करने वाले भक्तों की सुरक्षा और सुविधा बढ़ेगी। उन्होंने कहा कि माननीय प्रधानमंत्री श्री नरेन्द्र मोदी के कुशल नेतृत्व में हम पूरे देश में तेज, निर्बाध और ऊर्जा-कुशल गतिशीलता सुनिश्चित करने के लिए पूरी तरह प्रतिबद्ध हैं।
श्री गडकरी ने कहा कि ये परियोजनाएं श्रीहरिकोटा में नेलपट्टू पक्षी अभयारण्य और एसएचएआर जैसे लोकप्रिय आकर्षण स्थलों के साथ परिवहन सुविधा को बेहतर करके पर्यटन को बढ़ावा देंगी। महत्वपूर्ण बात यह भी है कि इससे रोजगार के पर्याप्त अवसरों के सृजन की उम्मीद है।
प्रधानमंत्री कार्यालय
प्रधानमंत्री ने यूएसए की प्रथम महिला के साथ "भारत और यूएसए: भविष्य के लिए कौशल विकास" कार्यक्रम में भाग लिया
प्रधानमंत्री श्री नरेन्द्र मोदी और यूएसए की प्रथम महिला डॉ. जिल बाइडेन ने वाशिंगटन डीसी स्थित राष्ट्रीय विज्ञान केंद्र में "भारत और यूएसए: भविष्य के लिए कौशल विकास" विषय पर केंद्रित एक कार्यक्रम में भाग लिया।
यह आयोजन पूरे समाज में गुणवत्तापूर्ण शिक्षा तक पहुंच बढ़ाने और इसका विस्तार करने के लिए उच्च शिक्षा संस्थानों में कार्यबल का पुनर्विकास करने पर केंद्रित था।
प्रधानमंत्री ने शिक्षा, कौशल और नवाचार को बढ़ावा देने के लिए भारत द्वारा उठाए गए विभिन्न कदमों पर प्रकाश डाला। उन्होंने भारतीय और अमेरिकी शैक्षणिक व अनुसंधान इकोसिस्टम के बीच वर्तमान में चल रहे द्विपक्षीय शैक्षणिक आदान-प्रदान तथा आपसी सहयोग की सराहना की। प्रधानमंत्री ने शिक्षा और अनुसंधान क्षेत्र में भारत-अमेरिका सहयोग को गति प्रदान करने के लिए 5 सूत्री प्रस्ताव प्रस्तुत किए, जो इस प्रकार हैं:
· सरकार, उद्योग और शिक्षा जगत को एक साथ लाने वाला एकीकृत दृष्टिकोण
· शिक्षकों और छात्रों के आदान-प्रदान को प्रोत्साहित करना
· दोनों देशों के बीच विभिन्न विषयों पर हैकथॉन का आयोजन
· व्यावसायिक कौशल योग्यताओं को परस्पर मान्यता देना
· शिक्षा एवं अनुसंधान से जुड़े लोगों की यात्रा को प्रोत्साहित करना।
इस कार्यक्रम में नॉर्दर्न वर्जीनिया कम्युनिटी कॉलेज के अध्यक्ष, अमेरिकी विश्वविद्यालय संघ के अध्यक्ष, माइक्रोन टेक्नोलॉजी के अध्यक्ष और सीईओ तथा छात्र उपस्थित थे।
अमेरिकी विश्वविद्यालय संघ
रक्षा मंत्रालय
भारत श्रीलंका संयुक्त अभ्यास – मित्र शक्ति-VI की शुरूआत
भारतीय सेना और श्रीलंका की सेना के 14 दिवसीय संयुक्त प्रशिक्षण अभ्यास मित्र शक्ति-VI की दियातलावा, बदूला, श्रीलंका में दियातलावा परेड ग्राउंड में 27 मार्च को शुरूआत हुई। दोनों देशों के बीच संयुक्त अभ्यास का यह छठा संस्करण है। यह युद्धाभ्यास 26 मार्च से शुरू होकर 08 अप्रैल, 2019 तक चलेगा।
भारतीय सेना की टुकडी में बिहार रेजीमेंट का कंपनी समूह और इतनी ही क्षमता में श्रीलंका की सेना की जेमूनु वॉच बटालियन शामिल थी। श्रीलंका की सेना की 21वीं डिविजन के जनरल ऑफिसर कमांडिंग ब्रिगेडियर एचपीएनके जयपतिराणा उद्घाटन समारोह में मुख्य अतिथि थे।
युद्धाभ्यास में मुख्य रूप से विद्रोही गतिविधियों और संयुक्त राष्ट्र के झंडे के तहत शहरी / ग्रामीण माहौल में आतंकवादी कार्रवाईयों से निपटने के लिए टुकडि़यों को प्रशिक्षित करना और सुसज्जित करना है। युद्धाभ्यास दोनों टुकडि़यों को एक आदर्श मंच प्रदान करता है ताकि वे अपने परिचालन अनुभव और विशेषज्ञता को साझा कर सकें। साथ ही यह युद्धाभ्यास भारत और श्रीलंका की सेनाओं के बीच पारस्परिकता और सहयोग बढ़ाने में सहायक सिद्ध होगा।